Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 686

3. A mozgókép-terjesztõ és -üzemeltetõ I. és II. szakmák közös követelményei Mivel a mozgókép-szakma tevékenység és intézményrendszere folyamatos változásban van (egyidejûleg differenciálódik és integrálódik), a mozgókép-terjesztõknek tisztában kell lenniük a szakmának mind a belsõ, mind pedig a társadalmi mûködési mechanizmusaival. Mindezek jegyében: 3.1. a mozgókép-terjesztési szakismeretek keretében rendszerszemlélettel ismerjék meg a legszélesebb értelemben vett (a mozit, a televíziót, a videót, a DVD-t és a multimédiát is átfogó) mozgókép-terjesztés — funkcióit és mûködését, — intézmény-rendszerét és annak történeti alakulását, — lehetséges modelljeit, — a szakmai tevékenység teljes folyamatát és eljárásait; 3.2. a mozgókép szociológiájába történõ bevezetés révén pedig ismerjék meg szociológiai és szociálpszichológiai szempontból — a mozgóképnek a társadalomban betöltött szerepét és hatásmechanizmusait, — a mozgóképek elõállításának, közvetítésének és befogadásának kérdéseit — a mûvészfilm és a tömegfilm, illetve a közönség viszonyrendszerét, — valamint mindezek empirikus vizsgálatának módszereit.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes